Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 21. melléklet a 8/2006. (II. 27.) GKM rendelethez
Paragraph Index: 564

9. táblázat Pontossági osztály Legnagyobb megengedett hiba (MPE) 0,2 ± 0,1% 0,5 ± 0,25% ± 0,5% ± 1,0% 2.2. A mozgásban lévő összekapcsolt vagy szétkapcsolt tehervagonok mérésére vonatkozó legnagyobb megengedett hiba a következő értékek közül a legnagyobbnak felel meg: – a 9. táblázat szerint kiszámított érték a legközelebbi osztásértékre kerekítve; – a 9. táblázat szerint kiszámított érték (az adattábla szerinti) a legnagyobb vagontömeg 35%-ával egyenlő tömeg esetében, amelyet a legközelebbi osztásértékre kell kerekíteni; – egy osztásérték (d). 2.3. A mozgásban lévő teljes vonatszerelvény mérésére vonatkozó legnagyobb megengedett hiba (MPE) a következő értékek közül a legnagyobbnak felel meg: – a 9. táblázat szerint kiszámított érték a legközelebbi osztásértékre kerekítve; 2006/23. szám – a 9. táblázat szerint kiszámított érték egyetlen tehervagonnak (az adattábla szerinti) legnagyobb vagontömeg 35%-ával egyenlő tömege esetében, amelyet meg kell szorozni a vonat referenciavagonjainak számával (legfeljebb 10), majd a legközelebbi osztásértékre kell kerekíteni; – egy osztásérték (d) a vonat minden egyes vagonja tekintetében, azonban legfeljebb 10d. 2.4. Összekapcsolt vagonok mérésekor a vonat egy vagy több áthaladása alapján nyert mérési eredmények legfeljebb 10%-os eltérése túllépheti a 2.2. pontban meghatározott legnagyobb megengedett hiba (MPE) értékét, a legnagyobb megengedett hiba kétszeresét azonban nem haladhatja meg. 3. Osztásérték (d) A pontossági osztály és az osztásérték közötti viszonyt a 10. táblázat határozza meg.

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes